als_Latn dik_Latn sag_Latn
10 Top destinacionet për një verë jo të nxehtë
Kur vjen koha e pushimeve verore, shumica e njerëzve zakonisht rendin drejt detit, drejt rërës së nxehtë dhe diellit...
2013-08-02
Kategoria: Udhëtime dhe pushime
Kur vjen koha e pushimeve verore, shumica e njerëzve zakonisht rendin drejt detit, drejt rërës së nxehtë dhe diellit. Disa të tjerë preferojnë të shkojnë në vilat e tyre, pranë bregdetit apo të merren me aktivitete të tilla si peshkim, kopshtari, kulinari, sport, turizëm malor etj.
Por¬† ka edhe persona të tjerë që në verë nuk kërkojnë dhe duan gjë tjetër veçse një oazis të freskët larg nxehtësisë dhe vapës karakteristike dhe lodhëse të verës. Në këtë artikull Lady Albania ju vjen në ndihmë dukë ju sjellë 10 top destinacionet për një verë larg vapës.
Islanda
Në Islandë vera është e freskët me një temperraturë rreth 10 - 20 gradë Celsius. Në këtë periudhë të vitit errësohet shumë vonë e ju mund të shijoni “Netët e bardha”, që mund të jetë për ju një eksperiencë tepër e bukur e romantike, nëse jeni në kërkim të ditëve sa më të gjata e pa perëndim.
Anglia
Ditët e verës në Angli janë të ngrohta, ka raste edhe të nxehta, por pasditet janë të freskëta ose të ftohta. Koha më e mirë për të vizituar Anglinë është në Qershor, ndërsa Korriku është ideal për shëtitjet romantike. Mos harroni të mbani edhe çadër me vete pasi siç dihet moti londinez është I paparashikueshëm.
Irlanda
Temperatura në Irlandë ndryshon shumë pak me ndërrimin e stinëve. Në përgjithësi Irlanda ka mot të ngrohtë. Koha më e mirë për ta vizituar është në gjysmën e dytë të verës deri në tetor, ku ndë disa raste temperatura arrin vlerat rreth 22 gradë Celsius, ndërsa ndonjëherë bie deri në 16 gradë Celsius.
Veriu I Francës
Franca është vendi I vetëm në Evropë që gjendet njëkohësisht në katër zona klimaterike. Vera më e këndshme mund të kalohet në veri të Francës, në rajonin e Normadisë, ku temperaturat janë rreth 23-26 gradë Celsius.
Luksemburgu
Vera e Luksemburgut është plot diell, por pasditet dhe netët janë të freskëta. Periudha më e mirë për ta vizituar dhe për të përjetuar një eksperiencë fantastike është nga Maji deri në Tetor.
Gjermania
Gjermania gjithashtu ka një verë të këndshme dhe me temperatura të ekuilibruara rreth 18 deri në 20 gradë –°elsius, ndersa temperature maksimale arrin deri në 30 gradë Celsius. Periudha më e mirë për të vizituar Gjermaninë është muaji Korrik dhe Gusht.
Veriu I Italisë
Klima e veriut të Italisë është shumë më e qëndrueshme se e rajoneve të tjera me klimë subtropikale. Në rrëzë të alpeve në Veri të Italisë temperatura është afersisht 20 gradë Celsius, ideae për një verë të freskët dhe me ajër të pastër.
Finlanda
Vera e Finlandës është e freskët, me temperaturë 12 deri në 20 gradë Celsius. Në mbrëmje duhet të visheni ngrohtë pasi freskohet mjaft. Në Finlandë, si në disa vende të tjera veriore gjithashtu në këtë periudhë të vitit mund të shijoni “Netët e bardha”.
Republika e Afrikës së Jugut
Republika e Afrikës së Jugut ndodhet në polin e jugut, që do të thotë se aty dimri fillon në Maj, ndërsa vera në Janar. Në periudhën Qershor-Korrik këtu temperaturat lëkunden në vlerat rreth 18 deri në 22 gradë Celsous, në varesi të rajonit, që do tju bëjë të përjetoni sërish stinën e pranverës.
Australia
Australia gjithashtu ndodhet në polin e Jugut. Në verë këtu temperaturat janë rreth 18-20 gradë Celsius dhe shpesh bie shi. Natyra në Australi ju ofron peisazhe të mrekullueshme dhe një qetësi tepër relaksuese.
als_Latn als_Latn unk als_Latn als_Latn als_Latn mlt_Latn als_Latn zho_Hans als_Latn por_Latn als_Latn als_Latn als_Latn pol_Latn als_Latn als_Latn als_Latn als_Latn als_Latn ron_Latn als_Latn als_Latn als_Latn ind_Latn als_Latn